होली पर पुलिस चौकन्नी, कई गांवों में आसमान से हुई निगरानी, देखें वीडियो. .
 त्यौहार पर माहौल बिगाड़ने वालों पर शिकंजा कसने की तैयारी. .
 हरिद्वारः विधानसभा चुनाव के बाद संपन्न होने जा रहे होली पर शांति व्यवस्था को लेकर पुलिस चौकन्नी है। पथरी क्षेत्र के संवेदनशील गांवों में एहतियात के तौर पर पीएसी तैनात की गई है। वहीं, पुलिस ने बुधवार को ड्रोन कैमरे की मदद से कई गांवों की निगरानी की।
 पुलिस कप्तान डा. योगेंद्र रावत ने सभी थाना प्रभारियों को होली के त्यौहार पर शांति व्यवस्था को लेकर सतर्कता बरतने के निर्देश दिए हैं। पथरी क्षेत्र में मिश्रित आबादी वाले धनपुरा, घिस्सुपुरा, फेरुपुर, बादशाहपुर आदि गांव शांति व्यवस्था के लिहाज से संवेदनशील हैं। एसएसपी के निर्देश पर पथरी थानाध्यक्ष रविंद्र कुमार ने संवेदनशील गांवों के गणमान्य नागरिकों और जनप्रतिनिधियों के साथ बैठक की और शांति व्यवस्था बनाए रखने में सहयोग मांगा। इसके अलावा इन गांवों में पीएसी तैनात करते हुए कड़ी नजर रखी जा रही है।
 इसी कड़ी में बुधवार को कई गांवों की ड्रोन कैमरे की मदद से निगरानी की गई। ताकि पता लगाया जा सके कि किसी ने ईंट, पत्थर आदि जमा करते हुए माहौल खराब करने की साजिश तो नहीं रची है। पथरी थानाध्यक्ष रविंद्र कुमार ने बताया कि होली के त्योहार पर क्षेत्र में शांति व्यवस्था को लेकर पूरी एहतियात बरती जा रही है। कोई भी व्यक्ति जो कानून व्यवस्था बिगाड़ने का प्रयास करेगा, उसके खिलाफ सख्त कानूनी कार्रवाई की जाएगी।
 
होली पर पुलिस चौकन्नी, कई गांवों में आसमान से हुई निगरानी, देखें वीडियो. . त्यौहार पर माहौल बिगाड़ने वालों पर शिकंजा कसने की तैयारी. . हरिद्वारः विधानसभा चुनाव के बाद संपन्न होने जा रहे होली पर शांति व्यवस्था को लेकर पुलिस चौकन्नी है। पथरी क्षेत्र के संवेदनशील गांवों में एहतियात के तौर पर पीएसी तैनात की गई है। वहीं, पुलिस ने बुधवार को ड्रोन कैमरे की मदद से कई गांवों की निगरानी की। पुलिस कप्तान डा. योगेंद्र रावत ने सभी थाना प्रभारियों को होली के त्यौहार पर शांति व्यवस्था को लेकर सतर्कता बरतने के निर्देश दिए हैं। पथरी क्षेत्र में मिश्रित आबादी वाले धनपुरा, घिस्सुपुरा, फेरुपुर, बादशाहपुर आदि गांव शांति व्यवस्था के लिहाज से संवेदनशील हैं। एसएसपी के निर्देश पर पथरी थानाध्यक्ष रविंद्र कुमार ने संवेदनशील गांवों के गणमान्य नागरिकों और जनप्रतिनिधियों के साथ बैठक की और शांति व्यवस्था बनाए रखने में सहयोग मांगा। इसके अलावा इन गांवों में पीएसी तैनात करते हुए कड़ी नजर रखी जा रही है। इसी कड़ी में बुधवार को कई गांवों की ड्रोन कैमरे की मदद से निगरानी की गई। ताकि पता लगाया जा सके कि किसी ने ईंट, पत्थर आदि जमा करते हुए माहौल खराब करने की साजिश तो नहीं रची है। पथरी थानाध्यक्ष रविंद्र कुमार ने बताया कि होली के त्योहार पर क्षेत्र में शांति व्यवस्था को लेकर पूरी एहतियात बरती जा रही है। कोई भी व्यक्ति जो कानून व्यवस्था बिगाड़ने का प्रयास करेगा, उसके खिलाफ सख्त कानूनी कार्रवाई की जाएगी।